बे हाबाफारियावनो बाहागो लानानै एन डि एफ बि धिरेन बर’ ग्रुपनि   दैदेनगिरि बि सुग्रेबआ बुंङोदि ऐबार बि टि सि बिसाइख’थियाव बि पि एफ दोलोआनो फिन सरकार दाफिनगोन मानोना एन डि एफ बि धिरेन बर’ ग्रुप, बि सावरायग्रा ग्रुप आरो रन्जन दैमारी ग्रुपआ खौसेयै बि पि एफ दोलोखौनो खौसेयै मदत खालामबाय होन्ना बुङो। आरो थांनाय 27 जानुवारी अक्टआव बर’फोरनि 3थि बर’ गोजोन गोरोबथा बि टि आर सुक्टिआ एन डि एफ बि फोरनि गोजोन्थाउ नंङा होन्नानै बिबुंथि होयो।    14 नं चिरां दुवार बि टि सि नि बियाबनि बि पि एफ दोलोनि बिजाथि बारग दिपुति सिफ खाम्फा बरगयारीया बुङोदि आंनि देरहागोनआ रोखा बि टि सि आव आरोबाव बि पि एफ दोलोआ सरकार आव फैगोनआ रोखा होन्नानै बुङो। गोलाव बोसोराव इउ पि पि एल दोलोनि भत होनानै खुंग्रीं ओनसोलाव जेबो मुलाम्फा जायाखै होन्नानै बिबुंथि होयो। गासैबो जौगालु हाबाफारि मावफुंनाय फोरा गासैबो बि पि एफ सरकारआ मावफुंनायसो। राय्जो राजाफोरा इउ पि पि एल दोलोनि मेल मिथिंफोराव जोबोरैनो आखाइ खबो नाथाय बिसाइख’थियाव इउ पि पि एल दोलोनो भत होआ बि टि सि आव हाग्रामा महिलारीखौ फेजेन्नो हानाय राजखान्थि दोलो गैया बेनिखायनो ऐबारनि बि टि सि बिसाइख’थियाव बि पि एफ दोलोआ रोखायै सरकार दाफिनगोन आरो रायजो राजाफोरनि लुगैनाय गासै जौगालु बिथांखिफोरखौ मावफुंगोन होन्नानै बुंबावयो ।